UNITATEA DE ÎNVĂŢĂMÂNT: ŞCOALA GIMNAZIALĂ „ ACADEMICIAN MARIN VOICULESCU” GIURGIU

DATA: 20 noiembrie 2015

CLASA: a III-a B şi a IV-a E

PROPUNĂTOR: prof. înv. primar IVAN LUCICA, prof. înv. primar FURTUNĂ-POPA CECILIA

DISCIPLINA: Educaţie financiară – „ Banii pe înţelesul copiilor”

SUBIECTUL LECŢIEI: Banii şi valoarea lor

TIPUL LECŢIEI: de recapitulare şi sistematizare a cunoştinţelor;

SCOPUL: - cunoaşterea banilor care circulă pe teritoriul Uniunii Europene;

* formarea şi dezvoltarea competenţei de a utiliza valuta în situaţii concrete.

OBIECTIVE OPERAŢIONALE:

O1. – pe baza explicaţiilor primite la Banca Transilvania, Sucursala Giurgiu, să formuleze întrebări şi răspunsuri variate ale metodei „explozia stelară”;

O2. – utilizând materiale refolosibile, să realizeze „ puşculiţa” pentru a economisi bani;

O3. – cu ajutorul personajelor din desene animate, să pornească într-o călătorie imaginară prin Europa, având ca destinaţie Disneyland Paris;

O4. – să identifice monedele naţionale din diferite state europene;

O5. – să realizeze diverse calcule, utilizând monedele europene, pentru a achiziţiona diverse servicii sau mărfuri;

O6. – să descrie monedele utilizate şi elementele de siguranţă ale acestora.

RESURSE:

1. METODOLOGICE:

STRATEGII DIDACTICE: - expozitiv – euristică;

-activ – participativă.

METODE ŞI PROCEDEE: conversaţia examinatoare, conversaţia euristică, vizita tematică, explicaţia, problematizarea, explozia stelară, jocul de rol „Călător prin Europa”, exerciţiul, munca independentă, rebus;

MIJLOACE DE ÎNVĂŢĂMÂNT: video-proiector, ecran, laptop, planşă cu monede şi bancnote, autobuzul magic, personaje din desene animate, fişe de lucru;

FORME DE ORGANIZARE: - individual – frontal;

-pe echipe;

1. FORME ŞI TEHNICI DE EVALUARE:

* evaluare frontală;
* evaluare scrisă;

1. BIBLIOGRAFIE:

* Georgescu-Goloşoiu Ligia, „ Educaţia financiară – Banii pe înţelesul copiilor”, Editura Explorator, Ploieşti, 2015;
* Georgescu-Goloşoiu Ligia, „ Educaţie financiară – Banii pe înţelesul copiilor” – caietul elevului, Editura Explorator, Ploieşti, 2015;
* Georgescu-Goloşoiu Ligia, Mohora Corina, Olteanu Stela, „ Educaţie financiară – Banii pe înţelesul copiilor”, Ghidul învăţătorului, Editura Explorator, Ploieşti, 2013;
* Revista „DOXI” – „Lumea mare a celor mici”, Nr.9/2013, Nr.103/2013, Editura CD PRESS, Bucureşti, 2013;
* [www.europa.eu](http://www.europa.eu).

|  |  |  |  |  |  |
| --- | --- | --- | --- | --- | --- |
| ETAPELE  LECŢIEI | CONŢINUTUL INFORMATIV | METODE | MIJLOACE | FORME  DE  ORGANIZA  RE | EVALUA  RE |
| 1.Moment  organizatoric | Elevii sunt anunţaţi că vor efectua o vizită la Banca Transilvania, Sucursala Giurgiu. | explicaţia |  | frontal |  |
| 2.Captarea atenţiei | La BTR, d-na director îi invită pe elevi în instituţie şi fac împreună un tur. Li se vorbeşte despre Poştaşul Facturel – utilizat pentru plata facturilor. Elevii se opresc în faţa casieriei. Li se arată diverse monede şi bancnote din Uniunea Europeană. Vizita continuă cu prezentarea biroului de credit şi a instrumentelor ce pot fi utilizate de către elevi. La plecare, şcolarii primesc pliante şi ciocolate. | Explicaţia, vizita tematică | Monede, bancnote europene | frontal | Bănuţi de ciocolată |
| 3.Anunţarea subiectului lecţiei noi şi a obiectivelor urmărite | Elevii sunt anunţaţi că îşi vor sistematiza cunoştinţele legate de banii din UE şi valoarea lor, vor pleca într-o călătorie imaginară prin Europa alături de personaje din desene animate, cu „autobuzul magic” şi se vor opri în câteva mari capitale europene pentru a cumpăra diverse suveniruri şi a vizita edificii celebre şi vor ajunge, în final, la Paris, la Disneyland. | explicaţia |  | frontal |  |
| 4.Dirijarea învăţării | Cadrul didactic propune elevilor metoda „explozia stelară” pentru a sistematiza cunoştinţele despre bani.  UNDE?    CÂND?  CE?  DE CE?  CINE?  Elevii scriu întrebări legate de bani, valoarea lor şi dau răspunsurile potrivite, completând fişe individual.  Cele mai relevante răspunsuri se scriu pe tablă şi pe caiete.  „Autobuzul magic” îi invită pe elevi într-o minunată călătorie prin Europa. Ei plătesc biletele cu banii economisiţi în puşculiţele pe care le-au realizat din materiale refolosibile.  *Ştrumf dă pentru biletul său 5 bancnote de 100 lei, 3 bancnote de 50 lei şi 2 bancnote de 10 lei. Câţi lei a plătit Ştrumf pentru biletul său?*  Elevii rezolvă problema propusă şi se îmbarcă în autobuz, alături de tovarăşii lor - jucăriile. Părăsesc Bucureştiul, capitala României, văd edificii importante din oraş şi se îndreaptă spre alte capitale europene.  Ajung în Germania. Se opresc în Berlin – capitala Germaniei. Văd diverse edificii din oraş şi-şi cumpără câteva suveniruri. Descoperă că nemţii au renunţat la moneda lor – marca – şi utilizează în prezent euro.  *Ştrumf cumpără pentru tatăl său o pălărie care costă 20 de euro şi pentru mama sa o geantă care costă cu 5 euro mai mult. Câţi euro costă cumpărăturile lui Ştrumf?*  Elevii rezolvă problema propusă.  Pe traseul lor, personajele trec prin Italia. Vizitează diverse instituţii importante şi-şi cumpără câte ceva, folosind euro.  *Ştrumf vrea să mănânce. Cumpără o pizza care costă 5 euro şi o porţie de spaghetti care costă 3 euro. Plăteşte la casă o bancnotă de 20 de euro. Ce rest primeşte?*  Elevii rezolvă problema propusă.  În final, ajung în Franţa şi vizitează Parisul. Se opresc la Disneyland şi stau de vorbă în limba franceză sau engleză cu personajele întâlnite aici. Se plimbă, îşi cumpără diverse suveniruri, vizitează diverse locuri atractive pline de personaje celebre. Cumpărăturile le fac în euro, deoarece şi Franţa a trecut la moneda unică. Înainte de a pleca din Franţa, personajele nu uită să viziteze Strasbourgul, oraş unde s găseşte sediul Consiliului Europei. Încântaţi de locurile vizitate, ei cântă Imnul Uniunii Europene – Odă bucuriei. | Conversaţia examinatoa  re,  Explozia stelară  Problemati  zarea, exerciţiul  Explicaţia  Exerciţiul  Problemati  zarea  Exerciţiul  cântec | Fişe de lucru  Autobuzul magic, personaje din desene animate  Video-proiector, ecran, laptop, imagini din Bucureşti  Imagini din Berlin  Imagini din Italia  Imagini din Paris, de la Disneyland  Imagini din Strasbourg | Individual  Frontal  Frontal  Frontal  Frontal  frontal | Fişe de muncă independentă/ frontal  Aprecieri frontale  Aprecieri verbale  Aprecieri verbale  Aprecieri verbale |
| 5.Obţinerea performanţei | Întoarse pe meleagurile natale, personajele vor să-şi amintească locurile pe unde au trecut, completând un rebus.   1. Moneda naţională a României 2. Moneda Germaniei 3. Capitala Germaniei 4. Capitala Italiei 5. Capitala Franţei 6. Fosta moneda naţională a Franţei     A.  1.  2.  3.  4.    5.  6. B  B  Se fac aprecieri finale şi elevii sunt recompensaţi pentru răspunsurile date cu bănuţi din ciocolată. | Rebus  explicaţia | Video-proiector  Bănuţi din ciocolată | Frontal  frontal | Aprecieri verbale  Aprecieri finale |